Mulud Ferɛun deg udlis-is1 yenna-d fell-as: Di tmurt n leqbayel yella yisem, medden akk ssnen-t, ulac win ur nesli ara yes-s, d amedyaz s wazal-is i ttqadaren d win i wumi qqaren Si Muḥend Umḥend seg at yiraten. D win iɣef iɛedda lbaṭel d aberkan, qqaren-d taddart-is tesreɣ-itt fransa ahat d ayen i t-yeǧǧan d amjaḥ d abudali gar tmura. Meɛna kra da ur t-yeṭṭif ara ad d-iserreḥ i tmedyazt yecban agerruj. Tamedyaztis tettuneḥsab d aɣerbaz, ladɣa ar ass-a ttagmen-d seg-s yimedyazen n tallit-a. S umata